Steve Vai Steven Siro Vai Steven Siro Vai, mejo conosùo come Steve Vai , el ze un ghitarista, conpozidor, produtor discogràfego e cantante statunitense. Vinsidor de tre Grammy Awards , Vai el ze reconosesto come uno dei pì inportanti ghitaristi de ła só zenarasion e uno dei pì apresài e dotài da'l ponto de vista de ła tècnega. Oltra a ła rinomada carièra da sołista, el ga miłitò anca in difarenti e inportanti grupi, prima ezordio inte'l grupo de Frank Zappa e drioman co artisti cofà David Lee Roth, Alcatrazz e Whitesnake. El ze un połistrumentista e infati, oltra a ła ghitara, el sona anca el piano, el baso e ła bataria. Steve el ga orìzeni itałiane: i noni i zera lomellini, presizamente de ła vacarìa Taccona inte'l comun de Dorno in provinsia de Pavia e da łì i ze emigrai inte i Stati Unii d'America. Vai el ze conosùo par ła so mùzeca strumentałe par ghitara, che conpone, sona e produze da só pòsta, ma el ga anca sonà inte łe rejistrasion de diversi altri artisti e grupi rock/metal. Inte el 1979 el ga frecuentà el Berklee College of Music de Boston, Massachusetts, indove el se ga faxesto notar dal łexendario chitarista rock Frank Zappa, el cuało ło ga asoldà prima inte el ròło de trascritor de partidure e drìoman cofà executor dei so brani pì conplesi, brani che i rechiedeva grande capaçità tecneghe. Inte el 1985 el sostituise Yngwie Malmsteen come chitara sołista inte i Alcatrazz de Graham Bonnet, co i cuałi el inside l'album . Dal 1986 al 1989 el sona par David Lee Roth, rejistrando i album e . Inte el 1989 e 1990 el sostituise l'infortunà Adrian Vandenberg inte i Whitesnake, una de łe łexende del rock britànego, poco prima che sti cua inisiase łe rejistrasion de l'album e el tour mondiałe par . Vandenberg se gaveva infortunà un polso provando alcuni exercisi che el gaveva catà in t'un łibro. Steve Vai continua a sonar in concerto regołarmente, sia col grupo che col so amigo e mestro de chitara de un tenpo, come łu vinsidor del Grammy Awards, Joe Satriani, inte ła serie de concerti denominada G3 inisiada inte el 1996. Ła mùxica de Steve Vai ła xe prexente in diversi film. Łu isteso xe aparìo sol gran schermo in un film del 1986 co Ralph Macchio intitołà , inte el cuało el reçitava ła parte de , un chitarista ispirà dal demonio. Inte el momento saliente del film, Vai se inpegna in un dueło chitaristego co Macchio. Ła parte de sto ùltemo ła xe dopiada da Vai steso, mentre ła parte de "slide guitar" ła xe interpretada da Ry Cooder come ameso da un'intervista de Steve Vai. Ła conpoxision pseudo-clasega-baroca in trentadoexemi co ła cuała Macchio vinse ła conpetision xe stà scrivesta da Vai, che el se ga baxà pexantemente sol Capriccio Op.1 #5 de Niccolò Paganini, e ła xe deventada uno dei brani preferìi da tanti chitaristi aprendisti. Vai ga vinsesto un Grammy Award inte el 1991. El ga inaxonta partesipà a l'execusion de ła cołona sonora del film de John Carpenter insieme ai Anthrax e a Buckethead. Inaxonta el xe stà ciamà dal famoxo baterista Gregg Bissonette, par conponer ed inçider alcuni brani . Mentre el contributo de Vai al materiałe de altri xe stà łimità dal stiłe rock o heavy-rock dei grupi par cui el ga sonà, ła so mùxica ogni cualtànto ła par reciamar l'exoterismo. Vai xe un prexià produtor muxicałe: el ga infati do studi de rejistrasion, "The mother ship" e "The harmony hut", e łe so rejistrasion conbina ła so distintiva abiłità inte łe nove conpoxision co un considerevołe utiłixo de efeti in faxe de rejistrasion.